Jakobs Vilde
Jakobs Vilde (zviedru: Jacob Wilde, dzimis 1679. gadā, miris 1755. gada 21. aprīlī) bija Bauskā dzimis zviedru zinātnieks un Tartu Universitātes rektors 1707. gadā, kad tā darbojās Pērnavā. Zviedrijas valsts oficiālais historiogrāfs. Vilde bija tirgotāja dēls, skolā mācījās Rīgā. No 1697. gada studēja Kēnigsbergā, vēlāk turpināja studijas Greifsvaldē. No 1703. līdz 1705. gadam strādāja par grieķu valodas un vēstures skolotāju Rīgā. Kad 1710. gadā Krievijas karaspēks ieņēma Pērnavu, Vilde devās uz Zviedriju. 1722. gadā nodibināja grāmatu spiestuvi, kas citu starpā 1736. gadā publicēja oficiālo Zviedrijas likumu krājumu Sveriges rikes lag. Dzīves nogalē pievērsās Zviedrijas vēstures pētījumiem.